[{"text_idx": "#000001", "text": "Negua gertu egon arren, Bizkaiko ur hotzetan gogor entrenatzen dihardu Leti Canales surflariak. Entrenamenduaren ondoren, tarte bat hartu du surflariak Aiert Arieta-Araunaben\u0303a kazetariaren galderei erantzuteko, Ttap aldizkariarentzat."}, {"text_idx": "#000005", "text": "Bai. Nahiz eta surf munduak ez dirudien horren profesionala, gure helburua Olinpiar Jokoetara joatea da eta gogor lan egiten ari gara. Uretako ordu minimo batzuk ditugu eta gero, urez kanpokoak. Bien artean oreka egon behar du eta egunero sei-zazpi ordu ematen ditut entrenatzen. Zaila izaten da jendearekin geratzea edo elkarrizketak egitea."}, {"text_idx": "#000007", "text": "Bai, hemengo negua oso gogorra da. Oraindik udazkenean gaude eta egun eguzkitsuak daude, beroak, pasa den astean hego haizea ibili zen... baina bai, oso gogorra da. Alde ona da hotza eduki arren entrenatzeko olatu gehiago har ditzakezula, jende gutxiago sartzen delako uretan. Olatu handiagoak eta indartsuagoak daude eta aukera gehiago dituzu, Sopelan, adibidez, gauzak hobeto lantzeko. Hemengo kostaldea oso txikia da eta urte mordoa da surfa modan jarri zela. Uda, adibidez, denboraldi txarrena da niretzat, hainbeste jenderekin ez daukadalako ondo entrenatzeko aukerarik."}, {"text_idx": "#000008", "text": "Eta Aizarnazabalen martxan jarri duten olatu artifizialen igerilekua bezalakoek balio dizuete entrenatzeko?"}, {"text_idx": "#000010", "text": "Horren harira, aurten albiste gogor bat iritsi zen Texastik. Han ere badago olatu artifizialen igerileku bat, eta 29 urteko surflari bat hil egin zen bertan, olatuak hartzen ibili eta hurrengo egunean buruko minez esnatu ondoren."}, {"text_idx": "#000019", "text": "Eta noiz deskubritu zenuen surfa zela zure pasioa?"}, {"text_idx": "#000021", "text": "\u201cNire ametsa atleta izatea da, surflaria beti izango bainaiz\u201d"}, {"text_idx": "#000027", "text": "Hirugarren argazkia: \u201cZure olatua\u201d. Zein da?"}, {"text_idx": "#000029", "text": "Zure bizitzako olatu onena hartu eta jarraian?"}, {"text_idx": "#000031", "text": "Atentzioa ematen dit Ameriketako Estatu Batuetan, Mexikon, Costa Rican, Australian... egon ondoren, zure olatu maiteena etxe albokoa dela. Sentsazioa daukazu surfak gauza asko eman arren, etxean eta etxekoekin egoteko denbora kentzen dizula?"}, {"text_idx": "#000037", "text": "Zuk egunero egiten duzu lan, hobea izateko. Surfak zertan dauka hobetu beharra kirol gisa hobea izateko?"}, {"text_idx": "#000038", "text": "Surflariak txipa aldatu behar du. Kirol olinpiar bilakatu da eta exijentzia handitu egin da. Surfean ez dago kirolari handiak sortzeko proiekturik. Ez dizute bidea egiteko laguntzarik ematen. Nik ez dut teknikari profesionalik izan. Zirkuitu profesionala eduki arren, ez gara profesionalak. Txapelketen ostean, gainera, jaiak daude, droga kontuak... Dopin kontrolak daude, baina ez dira zorrotzak."}, {"text_idx": "#000040", "text": "Kontrolak egiten hasten badira, positibo piloa aterako dira, oso jende garrantzitsua geratuko da kanpoan, eta hori ez zaie interesatzen. Beste kiroletan profesionalak dira eta nik inbidia daukat. Atletak dira, eta hori da nire ametsa, beti izango bainaiz surflaria, baina atleta? Hori falta zaio surfari."}]